SAGEN KORT

23 sunni- og sufi-irakere blev taget til fange under operationen i det danske ansvarsområde i Irak i 2004. Hos det shiadominerede irakiske politi blev de ifølge uvildige lægeundersøgelser udsat for tortur og mishandling, før de blev løsladt uden at være sigtet eller tiltalt.

Gennem en britisk advokat kom nogle af irakerne i kontakt med Christian Harlang, der nu fører erstatningssagen. Danmark har et medansvar for tilbageholdelserne og den mishandling, irakerne blev udsat for af deres landsmænd, lyder argumentet.

De kræver en erstatning på 120.001 kr. pr. person.

Efter lukningen af Irak-kommissionen og forældelsen af en række andre sager om danske soldaters udleveringer til irakisk politi er 'Green Desert'-sagen den eneste gang, en dansk domstol undersøger fangehåndteringen i Irak.

Vis mere